VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK „Električky BA – II. fáza“
(PSK-MD-004-2024-FAA-KF)
Podmienky pre zabezpečenie súladu projektu so zásadou „nespôsobovať významnú škodu“
Oprávnený typ akcie: Obnova a modernizácia mobilných prostriedkov dráhovej MHD a vozidiel zabezpečujúcich MHD a prímestskú dopravu (autobusy na alternatívny pohon vrátane plniacej a nabíjacej infraštruktúry)
Oprávnená hlavná aktivita: Obstaranie mobilných prostriedkov dráhovej MHD (električiek)
Cieľom predmetnej výzvy je podpora druhej fázy projektu s názvom „Električky pre Bratislavu – 2. fáza“. Prvá fáza projektu s názvom „Električky pre Bratislavu“ (Kód v ITMS2014+: 311031BDZ1) predloženého v rámci výzvy OPII-102-3.2-DPB-ELBA, ktorého predmetom bolo obstaranie 10 ks nových obojsmerných električiek štandardnej dĺžky 32,5 m, bola podporená z Operačného programu Integrovaná infraštruktúra v programovom období 2014 – 2020.

Prvá fáza z OPII:
Projekt: „Električky pre Bratislavu“
Kód v ITMS2014+: 311031BDZ1
Predmet plnenia v rámci prvej fázy projektu: dodanie hrubých skríň električiek (splnené)
Kód VO v ITMS2014+: VO35248234

Druhá fáza z PSK:
Projekt: „Električky pre Bratislavu – 2. fáza“
Kód v ITMS2014+: N/A
Predmet plnenia v rámci druhej fázy projektu: dodanie celých kusov obojsmerných električiek 


Oprávnené aktivity v rámci predmetnej výzvy musia spĺňať nasledovné podmienky DNSH:

1. [bookmark: _GoBack]Navrhované činnosti realizované v rámci oprávnených aktivít musia spĺňať požiadavky zákona č. 24/2006 Z. z. o posudzovaní vplyvov na životné prostredie.
Pokiaľ budú oprávnené aktivity predstavovať výlučne nákup obojsmerných električiek, takáto navrhovaná činnosť nie je v zmysle prílohy č. 8 k zákonu č. 24/2006 Z. z. o posudzovaní vplyvov na životné prostredie samostatne zaraditeľná, a preto nie je predmetom konaní podľa § 18 zákona č. 24/2006 Z. z. o posudzovaní vplyvov na životné prostredie.
Spôsob splnenia podmienky DNSH:
Pre splnenie tejto podmienky je potrebné postupovať v súlade s požiadavkami zákona 
č. 24/2006 Z. z. o posudzovaní vplyvov na životné prostredie. 
Nakoľko v rámci tejto výzvy ide o druhú fázu projektu a žiadateľ preukázal splnenie podmienky týkajúcej sa preukázania súladu s požiadavkami v oblasti posudzovania vplyvov navrhovanej činnosti na životné prostredie už v rámci schvaľovania prvej fázy projektu, žiadateľ preukazuje splnenie tejto podmienky prostredníctvom Čestného vyhlásenia žiadateľa, v ktorom žiadateľ vyhlási: 
„Projekt spĺňa všetky požiadavky týkajúce sa posudzovania vplyvov navrhovanej činnosti na životné prostredie a boli zabezpečené všetky úkony v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Zároveň od posudzovania projektu predloženého v programovom období 2014 - 2020, ktorého druhá fáza je predmetom predloženej ŽoNFP, nedošlo k žiadnym zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu – preukázanie súladu s požiadavkami v oblasti posudzovania vplyvov navrhovanej činnosti na životné prostredie“.
Ak od posudzovania projektu predloženého v programovom období 2014 - 2020, ktorého druhá fáza je predmetom predloženej ŽoNFP, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti posudzovania vplyvov navrhovanej činnosti na životné prostredie“ je žiadateľ povinný postupovať v súlade s požiadavkami zákona č. 24/2006 Z. z. o posudzovaní vplyvov na životné prostredie, nakoľko takáto zmena projektu môže byť predmetom konaní podľa § 18 zákona č. 24/2006 Z. z. o posudzovaní vplyvov na životné prostredie a žiadateľ je teda povinný predložiť právoplatné rozhodnutie príslušného orgánu vydané v zisťovacom konaní/právoplatné záverečné stanovisko pre zmenu projektu podľa zákona č. 24/2006 Z. z. o posudzovaní vplyvov na životné prostredie.
Spôsob overovania PPP zo strany poskytovateľa
Predmetná podmienka si zároveň vyžaduje kvalifikované overenie príslušným útvarom Ministerstva životného prostredia Slovenskej republiky v prípade, ak od posudzovania projektu predloženého v programovom období 2014 - 2020, ktorého druhá fáza je predmetom predloženej ŽoNFP, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti posudzovania vplyvov navrhovanej činnosti na životné prostredie“. 
2. V prípade lokalít alebo činností na územiach citlivých na biodiverzitu (vrátane sústavy chránených území Natura 2000) sa v prípade potreby uskutoční posúdenie súladu s ustanoveniami zákona č. 543/2002 Z. z. o ochrane prírody a krajiny v znení neskorších predpisov a zákonom č. 24/2006 Z. z. o posudzovaní vplyvov na životné prostredie a prijmú sa potrebné zmierňujúce opatrenia.
Spôsob splnenia podmienky DNSH:
Pre splnenie tejto podmienky je potrebné postupovať v súlade s požiadavkami zákona 
č. 543/2002 Z. z. o ochrane prírody a krajiny a zákona č. 24/2006 Z. z. o posudzovaní vplyvov na životné prostredie. 
Nakoľko v rámci tejto výzvy ide o druhú fázu projektu a žiadateľ preukázal splnenie podmienky týkajúcej sa oprávnenosti z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000 už v rámci schvaľovania prvej fázy projektu, žiadateľ preukazuje splnenie tejto podmienky prostredníctvom: Čestného vyhlásenia žiadateľa, v ktorom žiadateľ vyhlási:
„Realizácia aktivít projektu nebude mať pravdepodobne významný nepriaznivý vplyv na územia sústavy NATURA 2000. Zároveň od posudzovania projektu predloženého v programovom období 2014 - 2020, ktorého druhá fáza je predmetom predloženej ŽoNFP, nedošlo k žiadnym zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: ,,Podmienka dodržiavania zásady nespôsobovať významnú škodu – preukázanie súladu s požiadavkami v oblasti dopadu plánov a projektov na územia sústavy Natura 2000".
V prípade, že od posudzovania projektu predloženého v programovom období 2014 - 2020, ktorého druhá fáza je predmetom predloženej ŽoNFP, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti dopadu plánov a projektov na územia sústavy Natura 2000", je žiadateľ povinný predložiť aktuálny dokument (vzťahujúci sa k zmene projektu) preukazujúci súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 vydaného orgánom/organizáciou ochrany prírody podľa zákona č. 543/2002 Z. z. o ochrane prírody a krajiny v zmysle prílohy č. 5 metodického usmernenia k uplatňovaniu zásady nespôsobovať významnú škodu, a to jeden z nižšie uvedených:
1. Stanovisko k možnosti významného vplyvu návrhu plánu, programu alebo projektu na územia európskej sústavy chránených území Natura 2000 – vydáva organizácia ochrany prírody, t. j. Štátna ochrana prírody SR podľa § 65a ods. 2 písm. k) zákona
č. 543/2002 Z. z. o ochrane prírody a krajiny alebo Správa národného parku podľa
§ 65b ods. 3 v spojení s § 65a ods. 2 písm. k) zákona č. 543/2002 Z. z. o ochrane prírody a krajiny,
2. Stanovisko/vyjadrenie podľa § 9 ods. 2 zákona č. 543/2002 Z. z. o ochrane prírody a krajiny k možnosti významného vplyvu návrhu plánu, programu alebo projektu na územia európskej sústavy chránených území Natura 2000, ak je to z obsahu stanoviska/vyjadrenia zrejmé – vydáva orgán ochrany prírody, t. j. okresný úrad,
3. Záväzné stanovisko v špecifických prípadoch definovaných v § 9 ods. 3 zákona
č. 543/2002 Z. z. o ochrane prírody a krajiny k možnosti významného vplyvu návrhu plánu, programu alebo projektu na územia európskej sústavy chránených území Natura 2000, ak je to z obsahu záväzného stanoviska zrejmé – vydáva orgán ochrany prírody, t. j. okresný úrad,
4. Odborné stanovisko podľa § 28 ods. 7 zákona č. 543/2002 Z. z. o ochrane prírody a krajiny  – vydáva orgán ochrany prírody, t. j. okresný úrad v sídle kraja v kompetencii podľa § 67 písm. m) zákona č. 543/2002 Z. z. o ochrane prírody a krajiny.
V relevantnom dokumente preukazujúcom súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 sa uvedie stručný popis projektu, posudzované územia sústavy Natura 2000 a dôvod, prečo sa nepredpokladá významný vplyv na tieto územia. Dokumenty podľa bodu 1, 2 a 3 sa nevyžadujú vtedy, ak:
· projekt bol predmetom posudzovania vplyvov podľa § 18 ods. 1 zákona č. 24/2006 Z. z. o posudzovaní vplyvov na životné prostredie v znení neskorších predpisov (predkladá sa právoplatné záverečné stanovisko),
· projekt bol posúdený v zisťovacom konaní podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov (predkladá sa odborné stanovisko orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny).
Ak organizácia/orgán ochrany prírody stanovisko k možnosti významného vplyvu návrhu projektu na územia európskej sústavy chránených území Natura 2000 nevydá z dôvodu nemožnosti jednoznačného vylúčenia nepriaznivého vplyvu, projekt je potrebné posúdiť v zisťovacom konaní podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov. Žiadateľ je v takom prípade povinný predložiť odborné stanovisko orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny v znení neskorších predpisov.
Ak podľa odborného stanoviska orgánu ochrany prírody podľa § 28 ods. 7 zákona
č. 543/2002 Z. z. o ochrane prírody a krajiny v znení neskorších predpisov nemožno vylúčiť pravdepodobnosť významného vplyvu projektu na územie európskej sústavy chránených území, či už samostatne alebo v kombinácii s iným plánom alebo projektom, návrh projektu podlieha podľa § 28 ods. 8 zákona č. 543/2002 Z. z. o ochrane prírody a krajiny posudzovaniu vplyvov na životné prostredie podľa § 18 ods. 1 písm. g) zákona č. 24/2006 Z. z. o posudzovaní vplyvov na životné prostredie. Žiadateľ je v takom prípade povinný predložiť záverečné stanovisko z posudzovania vplyvov podľa § 18 ods. 1 písm. g) zákona
č. 24/2006 Z. z. o posudzovaní vplyvov na životné prostredie.
Spôsob overovania PPP zo strany poskytovateľa
Predmetná podmienka si zároveň vyžaduje kvalifikované overenie príslušným útvarom Ministerstva životného prostredia Slovenskej republiky v prípade, ak od posudzovania projektu predloženého v programovom období 2014 - 2020, ktorého druhá fáza je predmetom predloženej ŽoNFP, došlo k zmenám, ktoré by akýmkoľvek negatívnym spôsobom vplývali na splnenie podmienky poskytnutia príspevku: „Podmienka dodržiavania zásady nespôsobovať významnú škodu - preukázanie súladu s požiadavkami v oblasti dopadu plánov a projektov na územia sústavy Natura 2000".


